„APSTIPRINU”

 Latvijas Badmintona Federācijas viceprezidents

 G.Lūsveris

 „ 02.” aprilī 2014.gadā

|  |
| --- |
| **Rīgas 2014. gada jaunatnes meistarsacīkšu badmintonā**  **Nolikums** |
|  |

#  **I. Vispārīgie jautājumi**

1. Šis nolikums nosaka kārtību, kādā norisinās Rīgas 2014. gada jaunatnes meistarsacīkstes badmintonā (turpmāk –Sacensības).
2. Sacensības tiek rīkotas ar mērķi popularizēt badmintonu Rīgas pilsētā.
3. Sacensību uzdevums ir noskaidrot labākos Rīgas badmintonistus jauniešiem .
4. Sacensības organizē Latvijas Badmintona Federācija sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Organizators).

# **II. Sacensību norises vieta un laiks**

1. Sacensības notiek no 2014. gada 3.maija līdz 2014. gada 4.maijam.
2. Sacensības notiek Rīgas Sporta manēžā, Rīgā, Maskavas ielā 160 (blakus tirdzniecības centram „Mols”).
	1. Dubultspēles un jauktajās dubultspēles visās vecuma grupās notiks 3.maijā 2014.gadā.
	2. Vienspēles visās vecuma grupās notiks 4.maijā 2014.gadā.

 7.Sacensību nolikums un informācija par Sacensībām tiek publicēta interneta vietnēs [www.sports.riga.lv](http://www.sports.riga.lv/) un www.badminton.lv.

# **III. Sacensību dalībnieki,programma un nosacījumi**

1. Sacensībās var piedalīties Rīgas un citu Latvijas pilsētu, novadu badmintonisti.
2. Sacensības norisinās šādās vecuma grupās:
	1. Jaunieši(tes) U-19 – 1995./96. gadā dzimušie;
	2. Jaunieši(tes) U-17 – 1997./98. gadā dzimušie;
	3. Jaunieši (tes) U-15 – 1999./2000. gadā dzimušie un jaunāki;
3. Sacensības notiek saskaņā ar (BWF) Pasaules Badmintona federācijas sacensību noteikumiem.
4. Sacensības notiek: vienspēlē jauniešiem un jaunietēm; dubultspēlē jaunietēm un jauniešiem ; jauktajā dubultspēlē.
5. Jaunatnes meistarsacīkstēs dalībnieks var piedalīties tikai vienā vecuma grupā (dubultspēlē, ja vienas komandas dalībniekam savā vecuma grupā nav pāris, tiek atļauts jaunākajam dalībniekam spēlēt vecākā grupā).
6. Sacensības notiek ar spalvu bumbiņām, bet abām pusēm vienojoties var spēlēt ar neilona bumbiņu. Uzvarētājs izlozē pirmais dod bumbiņu.
7. Sacensību dalībnieki spēlē ar savām spalvu vai neilona badmintona bumbiņām.
8. Papildu informāciju par Sacensību norisi var saņemt pie Sacensību galvenā tiesneša P. Kažemaka pa tālruni: **29179296** vai e-pastu: **peteris.kazemaks@gmail.com**.

# **IV. Dalībnieku pieteikšana Sacensībām**

1. Elektroniski Vārdisko pieteikumu dalībai Sacensībās jāiesniedz līdz 2014. gada 24. aprīlim plkst. 22.00, nosūtot pieteikumu uz e-pastu: **peteris.kazemaks@gmail.com**.
2. Rakstisko pieteikumu jāiesniedz Sacensību sekretariātā galvenajam sekretāram Sacensību dienā līdz plkst. 13.00.
3. Pieteikumā jānorāda dalībnieka vārds, uzvārds, dzimšanas gads un datums.
4. Katrs pilngadīgais Sacensību dalībnieks ir personīgi atbildīgs par sava veselības stāvokļa atbilstību Sacensībām, ko apstiprina ar ārsta vai personīgo parakstu pieteikumā vai ārsta izziņu.
5. Nepilngadīgā sacensību dalībnieka veselības stāvokļa atbilstību Sacensībām apliecina ārsta vai vecāku paraksts pieteikumā, vai ārsta izziņa.
6. Organizators nodrošina Fizisko personu datu aizsardzības likuma prasības*.*

 22.Izdevumus, kas saistīti ar jaunatnes sacensību godalgoto vietu ieguvēju apbalvošanu sedz Rīgas domes Izglītības, kultūras un sporta departamenta Sporta un jaunatnes pārvalde. Pārējos sacensību izdevumus sedz Latvijas Badmintona Federācija.

 23.Sacensību izdevumus, kas saistīti ar Sacensību dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību dalībnieks vai viņa pārstāvētā organizācija.

# **V. Sacensību uzvarētāju apbalvošana**

 24.Sacensībās tiek apbalvoti pirmās, otrās un trešās vietas ieguvēji.

 25.Sacensību godalgoto vietu ieguvēji tiek apbalvoti ar Rīgas domes Izglītības, kultūras un sporta departamenta Sporta un jaunatnes pārvaldes medaļām, diplomiem un balvām.

|  |  |
| --- | --- |
|  |  |

„SASKAŅOTS”

Rīgas domes Izglītības, kultūras un sporta departamenta

Sporta un jaunatnes pārvaldes priekšniece

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D. Vīksna 01.04.2014.